Starship Technologies

Starship Technologies on rahvusvaheline ettevõte, mis arendab ja toodab väikeseid iseliikuvaid robotmasinaid (inglise self-driving robotic delivery vehicles), eelkõige postiteenustele orienteeritud pakiroboteid. Ettevõtte peakontor asub Suurbritannias Londonis. Ettevõtte arendustööd tehakse Eestis Tallinnas. Ettevõtte asutasid 2014. aastal Janus Friis ja Ahti Heinla. Robotitega tuldi avalikkuse ette 2015. aasta novembris. 2018. aasta alguse seisuga olid ettevõttel kontorid Tallinnas, Londonis, Redwood Citys, Washingtonis ja Hamburgis. 2019. aastal kaasas ettevõte 40 miljonit USA dollarit, et laieneda järgneva kahe aasta jooksul sajasse ülikoolilinnakusse. 2021. aasta jaanuariks oli ettevõte toimetanud adressaatidele miljon pakki, tõustes sellega konkurentide seas teisele kohale. 2021. aasta aprilliks tegi ettevõte 1,5 miljonit paki kättetoimetamist. Teenus on kättesaadav 15 USA osariigis, 20 ülikoolilinnakus, Tallinnas, Düsseldorfis, Hamburgis ja Bernis. 2021. aastal firmal on plaanis alustada tööd veel neljas ülikoolilinnakus ning värvata 100 töötajat. Viited Välislingid Starship Technologies, koduleht Starship Technologies, YouTube Starship Technologies, Facebook Hans Lõugas. "Amazon tegi Starshipi pakirobotist pea üks-ühele klooni" Digigeenius, 24. jaanuar 2019 Harry Tuul. "Karmid numbrid: robotkullerite tootja Starshipi põhiäri kukkus sisuliselt kokku" Digigeenius, 30. märts 2020